স্নেক ইন্ডিয়ান নদী

'স্নেক ইন্ডিয়ান' নদী কানাডার আলবার্টা প্রদেশের জেসপার জাতীয় উদ্যানে অবস্থিত একটি নদী। স্নেক ইন্ডিয়ান উপজাতিদের নামানুসারে এই নদীর নামকরণ করা হয়। ১১৫ কিলোমিটার দৈর্ঘ্যের নদীটি জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। এর উৎপত্তি স্নেক ইন্ডিয়ান গিরিপথে এবং মোহনা আথাবাস্কা নদীতে। এটি কানাডিয় রকি অঞ্চলে আথাবাস্কা নদীর বড় উপনদী।Mussio Ventures (2004). Central Alberta Backroad Mapbook. Burnaby: Mussio Ventures. আথাবাস্কায় পতনের পূর্বে স্নেক ইন্ডিয়ান নদীর কতিপয় শাখা নদী আছে।

 নামকরণ 
স্নেক ইন্ডিয়ান পর্বত, স্নেক ইন্ডিয়ান গিরিপথ এবং স্নেক ইন্ডিয়ান নদীর নাম ১৯শ শতাব্দীতে জেসপার হাউজের আশের পাশের এলাকায় বসবাসকারী স্নেক ইন্ডিয়ান উপজাতিদের নামানুসারে করা হয়েছে। আদিবাদী সংস্কৃতিতে 'স্নেক' শব্দটি হেয় অর্থে নিজ গোত্র ছাড়া অন্য গোত্রের রেড ইন্ডিয়ান আদিবাসীদের গোত্র পরিচয় ছাড়া সম্বোধনের জন্য ব্যবহার করা হতো। এপ্রেক্ষিতে, আলবার্টায় অনেক রেড ইন্ডিয়ান আদিবাসীরা একই গোত্রভূক্ত না হলেও 'স্নেক ইন্ডিয়ান' নামে পরিচিত ছিলেন। জেসপারের উত্তরে বসবাসকারী স্নেক ইন্ডিয়ানরা আসিনিবইন ইন্ডিয়ানদের একটি দল কর্তৃক 'শান্তি ভোজ'-এর সময় গনহত্যার শিকার হয়েছিল।Karamitsanis, Aphrodite (1991). Place Names of Alberta, Volume 1. Calgary: University of Calgary Press, pg. 228

 প্রবাহ 
স্নেক ইন্ডিয়ান নদীর উৎপত্তি স্নেক ইন্ডিয়ান গিরিপথে হয়েছে। অতঃপর নদীটি মন্টে ক্রিস্টো পর্বত ও স্নেক ইন্ডিয়ান পর্বতের দক্ষিণ পাশ দিয়ে এবং ক্যালুমেট পর্বত চূড়ার উত্তর দিক দিয়ে প্রবাহিত হয়েছে। উত্তর পশ্চিম দিকে প্রবাহের পর সোজা দক্ষিণ দিকে ঘুরে যায় এবং জেসপার জাতীয় উদ্যানের পূর্ব প্রবেশদ্বারের কাছে জেসপার হ্রদের নিম্নপ্রবাহের কাছে আথাবাস্কা নদীতে পতিত হয়। আথাবাস্কায় পতনের পূর্বে স্নেক ইন্ডিয়ান নদীর উপর এটি জলপ্রপাত সৃষ্টি হয়েছে।

 শাখা নদী 

 ব্লু নালী
 ডিয়ার নালী
 উইলো নালী

 তথ্যসূত্র 

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী